જામનગર નજીક સિકકા પાટિયા પાસે ટ્રક ચાલક રોડ પર ટ્રક ખુલ્લો મૂકી ચાવી તેમાં રાખી ચા-પાણી પીવા જતાં પાછળથી તસ્કરો ટ્રક હકારી ગયાની ફરિયાદ પોલીસમાં નોંધાઇ છે. પોરબંદરના રાણવાવ તાલુકાના આદિતપરામાં રહેતા બાબુભાઇ છગનભાઇ કારાવદરા (ઉ.વ.40)એ ગત 2 સપ્ટેમ્બરના ડમ્પર નં.જીજે-01-સીવી-2290 સિકકા પાટિયા નજીક જાહેર રોડ પર રાત્રીના 12 વાગ્યા આસપાસ પાર્ક કર્યો હતો. બાબુભાઇ ટ્રક ખુલ્લો મુકી ચાવી તેમાં રાખી નજીકની હોટલમાં ચા-પાણી પીવા ગયા હતાં. અજાણ્યા શખ્સો બાબુભાઇનો ટ્રક હકારી ગયા હતાં. બનાવ અંગે બાબુભાઇએ રૂ.500000ની કિંમતનો ટ્રક તસ્કરો હકારી ગયાની ફરિયાદ નોંધાવી હતી.